62019CO0920_INF
Tiesas (septītā palāta) 2021. gada 18. maija rīkojums –
Fluctus u.c.
(lieta C‑920/19) (
1
)
Lūgums sniegt prejudiciālu nolēmumu – Tiesas Reglamenta 99. pants – LESD 56. pants – Pakalpojumu sniegšanas brīvība – Ierobežojumi – Azartspēles – Duāla azartspēļu organizēšanas sistēma – Monopols loteriju un kazino jomā – Azartspēļu automātu izmantošanas iepriekšēja atļauja – Monopola īpašnieka reklāmas prakse – Vērtēšanas kritēriji – Konstitucionālā judikatūra, kurā ir konstatēta valsts tiesiskā regulējuma saderība ar Savienības tiesībām
1.
Pakalpojumu sniegšanas brīvība – Ierobežojumi – Azartspēles – Valsts tiesiskais regulējums, ar kuru tiek iedibināts valsts monopols uz dažu veidu azartspēļu rīkošanu un koncesiju un atļauju sistēma citu spēļu rīkošanai – Pieļaujamība – Monopola īpašnieku reklāmas prakse, kuras mērķis ir sekmēt aktīvu dalību azartspēlēs – Minētā tiesiskā regulējuma saskaņotība un sistēmiskums – Visaptverošs vērtējums valsts tiesā
(LESD 56. pants)
(skat. 30.–32., 36., 40., 46.- 49., 53. punktu un rezolutīvās daļas 1) punktu)
2.
Eiropas Savienības tiesības – Pārākums – Pretrunā esošas valsts tiesības – Esošo tiesību normu ipso jure nepiemērojamība – Pienākums ievērot augstākas instances tiesas norādes, kas neatbilst Savienības tiesībām – Nepieļaujamība
(LESD 56. un 267. pants)
(skat. 57., 58., 60. punktu un rezolutīvās daļas 2) punktu)
Rezolutīvā daļa
1)
LESD 56. pants ir jāinterpretē tādējādi, ka duāla azartspēļu organizēšanas sistēma nav tam pretrunā tikai tādēļ vien, ka monopola īpašnieka loteriju un kazino reklāmas prakses mērķis ir sekmēt aktīvu dalību azartspēlēs, piemēram, padarot azartspēles par ikdienišķu parādību, piešķirot tām pozitīvu tēlu saistībā ar apstākli, ka gūtā peļņa tiek atvēlēta darbībām sabiedrības interešu labā, vai vairojot azartspēļu pievilcību ar reklāmas paziņojumiem, kas piesaista uzmanību ar ievērojamu laimestu solījumiem.
2)
Savienības tiesību pārākuma princips ir jāinterpretē tādējādi, ka tas liek dalībvalsts tiesai nepiemērot valsts tiesību normu, kas ir pretēja LESD 56. pantam, tostarp tad, ja šīs pašas dalībvalsts augstākā tiesa ir atzinusi šo tiesību normu par atbilstošu Savienības tiesībām.
(
1
)	OV C 161, 11.5.2020.